open-index/open-wikipedia-markdown huggingface dataset:
குறிச்சி, வாழப்பாடி வட்டம்

**குறிச்சி** (**Kurichi, Salem**), இந்தியாவின் தமிழ்நாட்டில் சேலம் மாவட்டம், வாழப்பாடி வட்டம், வாழப்பாடி ஊராட்சி ஒன்றியத்தில் உள்ள குறிச்சி ஊராட்சியில் அமைந்த ஒரு சிற்றூர் ஆகும். 

## மக்கள்தொகை பரம்பல்
2011-ஆம் மக்கள்தொகை கணக்கெடுப்பின் படி, குறிச்சி சிற்றூரின் மொத்த மக்கள்தொகை 8,043 ஆகும். மக்கள்தொகையில் ஆண்கள் 4,091, பெண்கள 3,952 ஆகவுள்ளனர்.ஆறு வயதிற்குட்ப்டட்ட குழந்தைகள் 8,41 (10.46%) ஆகவுள்ளனர். எழுத்தறிவு 70.01%  ஆகவுள்ளது. குறிச்சி மககள் தொகையில்  பட்டியல் சாதியினரும் பட்டியல் பழங்குடியினரும் முறையே  10.95%  மற்றும் 0.31% ஆகவுள்ளனர். வேளாண்மைத் தொழிலில்  4,823 பேர் ஈடுபட்டுள்ளனர். அவர்களில் 1959 பேர் நிலவுடமையாளர்களாகவும், குத்தகைதாரர்களாகவும், 2113 பேர் வேளாண் தொழிலாளர்களாகவும் உள்ளனர்.

## மேற்கோள்கள்


பகுப்பு:சேலம் மாவட்டத்திலுள்ள கிராமங்கள்
மலங்கரா அணை

**மலங்கரா அணை** (Malankara Dam) என்பது நீர்ப்பாசன நோக்கங்களுக்காக கேரளத்தின், மூவாற்றுப்புழை ஆற்றின் குறுக்கே கட்டப்பட்ட ஈர்ப்பு அணை ஆகும். மூலமட்டம் மின் நிலையத்திலிருந்து வெளியேறும் நீரைப் பயன்படுத்த இந்த அணை கட்டப்பட்டுள்ளது. இந்த திட்டமானது மூவாட்டுபுழா பள்ளத்தாக்கு நீர்ப்பாசன திட்டத்தில் கேரள மாநில மின்சார வாரியத்தின் கீழ் இயங்குகிறது. இந்த அணையினால் உருவான செயற்கை ஏரி சுமார் 11 சதுர கி.மீ பரப்பளவைக் கொண்டுள்ளது. 

## சுற்றுலா
நீர்பாசன நோக்கத்திற்காக,  மூவாட்டுபுழா ஆற்றின் துணை ஆறான தொடுபுழா ஆற்றின் குறுக்கே கட்டப்பட்ட இந்த நீர்த்தேக்கம் ஒரு சுற்றுலாத் தலமாகவும் உள்ளது.   இந்த செயற்கை ஏரி தொடுபுழா - மூலமட்டம் சாலை (மாநில நெடுஞ்சாலை 33)  அருகில் 11 சதுர கி.மீ பரப்பளவில் அமைந்துள்ளது. இந்த நீர்த்தேக்கம் படகு மற்றும் மீன்பிடிக்க ஏற்றது.  இடுக்கி அணை மற்றும் செறுதோணி அணைக்கட்டு போன்றவையல்லாமல், மலங்கரா அணை ஆண்டு முழுவதும் சுற்றுலாப் பயணிகளுக்கு திறந்திருக்கும். அருகிலுள்ள 15 ஏக்கர் தீவை உள்ளடக்கிய நீர்த்தேக்கத்திற்கு அருகில் ஒரு பூங்கா அமைக்கப்பட்டு வருகிறது.  

## குறிப்புகள்

பகுப்பு:Coordinates on Wikidata
பகுப்பு:இடுக்கி மாவட்ட அணைகள்
மீனுளியன் பாறை

**மீனுளியன் பாறை** (*Meenuliyan Para*) அல்லது மீனுளிஞ்ஞன் பாறை **(മീനുളിയന് പാറ)** என்பது  இந்திய மாநிலமான, கேரளத்தில், இடுக்கி மாவட்டத்தில்,  தொடுபுழாவுக்கு  அருகே அமைந்துள்ள மலைச் சிகரமாகும். மீனுளியன் பாறை என்பது 4000 அடிக்கு மேல் உயர்ந்த ஒரு பெரும் பாறையின் மேல் சுமார் இரண்டு ஏக்கர் பசுமையான காடு செழித்துள்ளது. இந்த பாறைக் குன்று 500 ஏக்கருக்கும் அதிகமான பரப்பளவைக் கொண்டுள்ளது. இந்த பிரம்மாண்டமான பாறைக் குன்றின் மேற்பரப்பு மீன் செதில்கள் போல தோற்றமளிக்கிறது, எனவே இந்த குன்று 'மீனுளியன் பாறை' என்ற பெயர் பெற்றது.  மீனுளியன் பாறையின் உயரமான சிகரங்கள் மழை நாட்களில் மூடுபனியால் மூடப்பட்டிருக்கும், ஆனால் தெளிவான வானிலை நிலவும் நாட்களில் கீழ் பெரியார் பகுதி, பூதத்தங்கெட்டு மற்றும் எர்ணாகுளம் போன்ற பகுதிகளின் உயரமான பகுதியில் இருந்து இது தெரியும். மீனுளியன் பாறை  &nbsp; மூவாற்றுப்புழையிலிருந்து 47  கி.மீ தொலைவிலும், &nbsp; தொடுபுழாவிலிருந்து 51 கி.மீ. தொலைவிலும் அமைந்துள்ளது.  இடுக்கி மாவட்டத்தின் வன்னப்புரம் பஞ்சாயத்தில் உள்ள பட்டாயக்குடியில் இருந்து சுமார் 3 கி.மீ தொலைவு கொண்ட ஒரு நடை பாதையில் மட்டுமே மீனுளியன் பாறையை அடைய முடியும். கொச்சி துறைமுகம் மற்றும் திருச்சூர் மாவட்டத்தின் சில பகுதிகளையும் மீனுளியன் பாறையின் மேலிருந்து காண இயலும்.  
வலது|thumb| மீனுளியன் பாறையின் மேல் உள்ள தாவரங்கள்

## குறிப்புகள்

பகுப்பு:கேரள மலைகள்
பகுப்பு:Coordinates on Wikidata
பகுப்பு:இடுக்கி மாவட்டம்
ஸ்ரீ அபிராமி செவிலியர் கல்லூரி

**ஸ்ரீ அபிராமி  செவிலியர் கல்லூரி** ஸ்ரீ அபிராமி செவிலியர் கல்லூரி, தமிழ்நாட்டில் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் டாக்டர்  எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள
 
ஒரு தனியார் கல்லூரி.இக்கல்லூரி  சுண்டரபுரம் , கோயம்புத்தூர் மாவட்டம், தமிழ்நாட்டில் அமைந்துள்ளது.

## அறிமுகம்
இக்கல்லூரி 2008 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது
## படிப்புகள்
இக்கல்லூரியில் பட்டயம், இளங்கலை, செவிலியர் படிப்புகள் வழங்கப்பட்டு வருகின்றன

## சான்றுகள்
 

பகுப்பு:கோயம்புத்தூர் மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாடு டாக்டர்  எம்.ஜி.ஆர்.  மருத்துவப் பல்கலைக்கழக இணைவுக்கல்லூரிகள்
வடக்குச் சகோதரர் தீவு

**வடக்கு சகோதரர் தீவு** (North Brother Island ) என்பது இந்தியப் பெருங்கடலில் குடியேறாத ஒரு தீவாகும், இது அந்தமான் தீவுக்கூட்டத்தின் ஒரு பகுதியாக உள்ளது. இது சிறிய அந்தமான் தீவுக்கு வடகிழக்கில் 19 கிலோமீட்டர் தொலைவில் உள்ள தங்கன் கணவாயில் அமைந்துள்ளது. இது இந்திய ஒன்றியப் பிரதேசமான அந்தமான் மற்றும் நிக்கோபார் தீவுகளின் தெற்கு அந்தமான் மாவட்டத்தின் ஒரு பகுதியாகும்.

இந்தத் தீவு கிட்டத்தட்ட சுமார் 1.1 கி.மீ வட்டமான. மேலும், இது கிட்டத்தட்ட தட்டையானது. அதன் மையப் பகுதியைத் தவிர அடர்த்தியான மரங்களால் சூழப்பட்டுள்ளது. இது ஒரு குறுகிய கடற்கரையால் சூழப்பட்டுள்ளது. சுற்றிலும் ஒரு பாறைகளால் சூழப்பட்டுள்ளது. மத்திய பகுதி புயல் காலத்தில் ஒரு ஏரியாக மாறுகிறது. 1992-93 ஆம் ஆண்டில் ஒரு கலங்கரை விளக்கம் அமைக்கப்பட்டு  1993 ஏப்ரல் 17 அன்று இயக்கப்பட்டது. 1987 ஆம் ஆண்டு நிறுவப்பட்ட 0.75 கி.மீ. <sup>2</sup> வனவிலங்கு சரணாலயத்தையும் இந்தத் தீவு கொண்டுள்ளது.

19 ஆம் நூற்றாண்டின் இறுதியில், கடலாமைகளைப் பிடிக்க எப்போதாவது வெளிவரும் சிறிய அந்தமானின் ஒங்க் பழங்குடியினரை அந்தமான் பார்வையிட்டது. 1890 முதல் 1930 வரை, பெரிய அந்தமானிய பழங்குடியினரை அடுத்து, தெற்கு பெரிய அந்தமான் தீவுகளின் ஓங்க் இனத்திற்கான விரிவாக்க பாதையின் ஒரு பகுதியாக இது கருதப்படுகிறது.

## மேலும் காண்க

* தெற்குச் சகோதரர் தீவு, இந்தியா

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
பகுப்பு:Coordinates on Wikidata
தெற்குச் சகோதரர் தீவு

**தெற்குச் சகோதரர் தீவு** (South Brother Island ) என்பது இந்தியப் பெருங்கடலில் மக்கள் குடியேறாத ஓர் தீவாகும், இது அந்தமான் தீவுக்கூட்டத்தின் ஒரு பகுதியாகும். இது சிறிய அந்தமான் தீவுக்கு வடகிழக்கில் 9.5 கிலோமீட்டர் தொலைவில் உள்ள தங்கன் கணவாயில் அமைந்துள்ளது. இது இந்திய ஒன்றியப் பிரதேசமான அந்தமான் மற்றும் நிக்கோபார் தீவுகளின் தெற்கு அந்தமான் மாவட்டத்தின் ஒரு பகுதியாகும்.

இந்த தீவு தோராயமாக பீன் வடிவத்தில் உள்ளது, சுமார் 1800 மீட்டர் முதல் 630 மீ வரை, வடக்கு பக்கத்தில் ஒரு பரந்த விரிகுடா உள்ளது. இது கிட்டத்தட்ட தட்டையானது. மேலும், இது அடர்த்தியான மரங்களால் சூழப்பட்டுள்ளது. ஒரு குறுகிய கடற்கரையால் சூழப்பட்டுள்ளது. இட்தீவின் மத்திய பகுதி புயல் காலங்களில் ஒரு ஏரியாக மாறுகிறது. இந்த தீவில் 1987 ஆம் ஆண்டு நிறுவப்பட்ட 1.24 கி.மீ. பரப்பளவு கொண்ட 2 வனவிலங்கு சரணாலயங்கள் உள்ளது.

19 ஆம் நூற்றாண்டின் இறுதியில், கடல் ஆமைகளைப் பிடிக்க எப்போதாவது தீவுக்கு வரும் ஒங்க் பழங்குடியினரை பார்வையிட்டது; ஒரு பயணி 30 பேரை கொண்டிருக்கும் "மூங்கிலால் வேயப்பட்ட கட்டில்களுடன்" சில குடிசைகளைக் கண்டுபிடித்ததாக தெரிவிக்கிறார். பெரிய அந்தமானியர்களுடனான மோதல்களில் தீவு அவர்களின் வரம்பாகத் தெரிந்தது. 1890 முதல் 1930 வரை, பெரிய அந்தமானிய பழங்குடியினரை அடுத்து, தெற்கு பெரிய அந்தமான் தீவுக்கு ஓங்க் விரிவாக்கத்திற்கான பாதையின் ஒரு பகுதியாக இது கருதப்படுகிறது.

## மேலும் காண்க

* வடக்கு சகோதரர் தீவு, இந்தியா

## குறிப்புகள்

பகுப்பு:அந்தமான் நிக்கோபார் தீவுகளின் தீவுகள்
கூட்டல்-நீக்கல் வினை

**கூட்டல்-நீக்கல் வினை** *(Addition-elimination reaction)* என்பது வேதியியலில் நிகழும் இரண்டு-நிலை வினைச் செயல்முறையாகும். ஒரு கூட்டு வினையும் அதைத் தொடர்ந்து நீக்கல் வினையும் இவ்விரு நிலைகளில் நிகழ்கின்றன. இரண்டு நிலை வினைகளும் முடிந்த பின்னர் இறுதியில் ஒட்டுமொத்தமாக இவ்வினை ஒரு பதிலீட்டு வினையாக முடிகிறது. மேலும் இவ்வினையின் பொதுவான வினைவழிமுறை மின்னணு அசைல் பதிலீட்டு வினையுடன் ஒத்திருக்கிறது. பெரும்பாலும் எசுத்தர்கள், அமைடுகள் மற்றும் இவற்றுடன் தொடர்புடைய கட்டமைப்புகளில் இவ்வினை காணப்படுகிறது .

கார்பனைல்களுடன் அமீன்கள் வினைபுரிந்து இமீன்கள் உருவாகும் ஆல்கைலிமினோ–டி-ஆக்சோ- இரு பதிலீட்டு வினை மற்றொரு பொதுவான வகை கூட்டல்-நீக்கல் வினையாகும். இதே  ஒத்தவரிசையில் மாற்று அமீன் வினைபடு பொருள்களுடன் இடை மாற்று இமீன்கள்  ஈடுபடும்  வினையும் இதற்கு உதாரணமாகும். 
நைட்ரைல்கள் நீராற்பகுப்பு வினைக்கு உட்பட்டு  கார்பாக்சிலிக் அமிலங்கள் தோன்றும் வினையும் ஒரு வகையான கூட்டல்-நீக்கல் வினை வடிவமாகும்.
## மேற்கோள்கள்

பகுப்பு:கூட்டு வினைகள்
பகுப்பு:நீக்கல் வினைகள்
பகுப்பு:வினை வழிமுறைகள்
ரேசா ஷா பகலவி

**ரேசா ஷா பகலவி** (**Reza Shah Pahlavi** (; ; 15 மார்ச் 1878&nbsp;– 26 சூலை 1944),  ஈரான் நாட்டை 15 டிசம்பர் 1925 முதல் 16 டிசம்பர் 1941 முடிய ஆண்ட பகலவி வம்சத்தின் முதல் மன்னர் ஆவார்.  
ரேசா ஷா பகலவி 1921 ஆண்டு முதல் ஈரானை ஆண்ட குவாஜர் வம்சத்தின்  இறுதி மன்னர் அகமது ஷா குவாஜரின் பிரதம அமைச்சராக பதவி வகித்தவர்.

1925-இல் ஈரான் நாட்டின் சட்டமன்றம்,  மன்னர் அகமது ஷா குவாஜரை பதவியிலிருந்து நீக்கியதுடன், ரேசா ஷா பகலவியை ஈரானின் முடி மன்னராக அறிவித்தது.

இவரது ஆட்சியில் ஈரானை மேற்கத்திய பாணியில் சமூக, பொருளாதார, கல்வி மற்றும் அரசியலில் முன்னேற்ற வழியில் அழைத்துச் சென்றார். இவர் நவீன ஈரானை நிறுவுவதில் நாட்டம் கொண்டவர்.

இவருக்குப் பின் இவரின் மகன் முகம்மத் ரிசா ஷா பஹ்லவி 1941-இல் ஆட்சிக்கு வந்தார். 1979-இல் இசுலாமிய சியா பிரிவு சமயத் தலைவரான  ரூஃகூல்லா மூசவி கொமெய்னி தலைமையில் நடைபெற்ற ஈரானிய மக்கள் புரட்சியால், மன்னர் முகமது ரேசா ஷா பகலவி நாட்டை விட்டு வெளியேறி ஐக்கிய அமெரிக்கா நாட்டில் புகழிடம் அடைந்தார். இதன் மூலம் ஈரானில் 2,500 ஆண்டுகளாக நடைபெற்ற முடியாட்சி முறை ஒழிக்கப்பட்டு, ஜனநாயக நடைமுறைகள் கடைபிடிக்கப்பட்டு வருகிறது.

## மேற்கோள்கள்


பகுப்பு:பேரரசர்கள்
பகுப்பு:ஈரானின் வரலாறு
வொண்டர் வுமன் 1984

**வொண்டர் வுமன் 1984** () என்பது 2020 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரில் டிசி காமிக்ஸ் வரைகதையில் தோன்றிய கதாபாத்திரத்தை மையமாகக் கொண்டு வார்னர் புரோஸ். பிக்சர்ஸ், அட்லஸ் என்டர்டெயின்மென்ட், த இஸ்டோன் குவாரி மற்றும் டிசி பிலிம்ஸ் ஆகிய நிறுவனங்கள் மூலம் தயாரித்து வார்னர் புரோஸ். பிக்சர்ஸ் என்ற நிறுவனம் மூலம் விநியோகிக்கப்பட்டது.

இந்த படமானது டிசி நீட்டிக்கப்பட்ட பிரபஞ்சத்தின் ஒன்பதாவது திரைப்படமும் 2017 ஆம் ஆண்டு வெளியான வொண்டர் வுமன் என்ற திரைப்படத்தின் தொடர்சியாகவும் வெளியானது. பாட்டி ஜென்கின்ஸ் என்பவரால் இயக்கிய இந்த படத்தில் கால் கடோட், கிறிஸ் பைன், கிறிஸ்டன் வைக், பெட்ரோ பாஸ்கல், ராபின் ரைட் மற்றும் கோனி நீல்சன் ஆகியோர் நடித்துள்ளனர்.

வொண்டர் வுமன் 1984 என்ற படம் முதலில் 5 ஜூன் 2020 அன்று ஐக்கிய அமெரிக்காவில் வெளியிடுவதற்கு திட்டமிடப்பட்டது, ஆனால் பல முறை தாமதமானது மற்றும் இறுதியில் கோவிட்-19 பெருந்தொற்று நோய் காரணமாக ரத்து செய்யப்பட்டது. இந்தத் திரைப்படம் 15 டிசம்பர் 2020 அன்று 'டிசி ஃபான்டோம்' என்ற ஓடிடி இணையத்தளம் வழியாக திரையிடப்பட்டது . மற்றும் வார்னர் புரோஸ். பிக்சர்ஸ் மூலம் அமெரிக்காவில் நாடக ரீதியாக வெளியிடப்பட்டது. இப்படமானது விமர்சகர்களிடமிருந்து கலவையான விமர்சனங்களைப் பெற்றது உலகளவில் 166.4 மில்லியன் டாலர் வசூலித்தது.

## மேற்கோள்கள்

## வெளி இணைப்புகள்
* 
* 

பகுப்பு:2020 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:போர் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:டிசி நீட்டிக்கப்பட்ட பிரபஞ்சத் திரைப்படங்கள்
சித்ராவதி ஆறு

**சித்ராவதி ஆறு** தென்னிந்தியாவில் பாயும் ஒரு ஆறு ஆகும். இது வட பெண்ணை ஆற்றின் துணை ஆறு ஆகும். சித்ராவதி ஆறு கருநாடகம் மற்றும் ஆந்திரப் பிரதேசம் மாநிலங்களில் பாய்கிறது.  இதன் பாசண பரப்பளவு 5,900&nbsp;km2 ஆகும். ஆன்மீக இடமான புட்டபர்த்தி இந்த ஆற்றின் கரையில் அமைந்துள்ளது.
## சுற்றுச்சூழல் பிரச்சினைகள்
அதிகப்படியான ஆற்றுமணல் அள்ளுவது இங்கு சட்டத்திற்கு புறம்பாக நடைபெற்று வருகிறது. இதனால் சித்ராவதி ஆற்று படுக்கை பாதிக்கப்பட்டுள்ளது. இதன் விளைவாக நிலத்தடி நீர் மட்டம் மிக அதிக அளவு குறைந்து நீர் ஆதாரம் பாதிப்புக்குள்ளாகி வருகிறது.
## மதம் சார்ந்த முக்கியத்துவம்
சித்ராவதி ஆறானது தேவ கன்னி என கருதப்படுகிறது. இது புட்டபர்த்தி என்ற ஆன்மீக புனித நகரத்தின் வழியாக பாய்கிறது. இந்த ஆறானது புட்டபர்த்தி சத்திய சாயி பாபாவுன் தொடர்புடைய விடயமாக பல மக்கள் கருதுகின்றனர்.

## மேற்கோள்கள்

பகுப்பு:கர்நாடக ஆறுகள்
பகுப்பு:ஆந்திர ஆறுகள்
ஆலுவா மகாதேவர் கோயில்

thumb | வலது
**ஆலுவா மகாதேவர் கோயில்** (*Aluva Mahadeva Temple*) என்பது ஒரு பழமையான  சிவன்  கோவில் ஆகும். இந்தக் கோயில்  இந்திய மாநிலமான கேரள மாநிலத்தின், எர்ணாகுளம் மாவட்டம், ஆலுவாவில், பெரியாறு ஆற்றங்கரையில் அமைந்துள்ளது.  இக்கோயிலின் பிரதான தெய்வமான சிவன், முதன்மைக் கருவறையில், மேற்கு நோக்கி அமைந்துள்ளார். நாட்டுப்புறக் கதைகளின்படி, பரசுராமர் இங்கு சிவனை நிறுவினார் எனப்படுகிறது. இது கேரளத்தின் 108 சிவன் கோயில்களின் ஒரு பகுதியாகும்.  இந்த கோயில் பூக்காட் சந்திப்பிலிருந்து 4 கி.மீ தொலைவில் &nbsp; பூகாட் - தோரைகடவு சாலையில் அமைந்துள்ளது.  இந்தக் கோயிலின் விழாவாக நடத்தப்படும் ஆலுவா சிவராத்திரி விழா ஒரு புகழ்பெற்ற திருவிழா ஆகும்.

## மேலும் காண்க
* 108 சிவன் கோயில்கள்

## மேற்கோள்கள்கள்

பகுப்பு:Coordinates on Wikidata
பகுப்பு:எர்ணாகுளம் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
எர்ராமட்டி மங்கம்மா

**எர்ராமட்டி மங்கம்மா**  (**Erramatti Mangamma**) (≥74 ஆண்டுகள்) நடப்பு உலகில் 5 செப்டம்பர் 2019 அன்று தமது 74-வது வயதில் இரட்டைப் பெண் குழந்தைகளுக்கு தாயானவர். இதற்கு முன்னர் ஜோகிந்தர் கௌர் எனும் பெண் தமது 72-வது வயதில் ஒரு ஆண் குழந்தைக்கு தாயானார்.

## வரலாறு
இந்தியாவின் ஆந்திரப் பிரதேச மாநிலத்தின் கிழக்கு கோதாவரி மாவட்டத்தில் உள்ள நெலபார்த்திபாடு கிராமத்தைச் சேர்ந்த எர்ராமட்டி மங்கம்மா, 22 மார்ச் 1962 அன்று எர்ராமட்டி இராஜா ராவ் (தற்போதைய வயது 80) என்பவரை மணந்தார். நீண்ட ஆண்டுகளாக இத்தம்பதியர்களுக்கு குழந்தை பிறக்கவில்லை. பல்வேறு மருத்துவர்களிடம் குழந்தை பேற்றுகாக மருத்துவம் செய்து கொண்டனர். இறுதியாக இத்தம்பதியர் நவம்பர் 2018-இல் கிராம மருத்துவரான உமாசகர் என்பவரிடம் வெளிச் சோதனை முறை கருக்கட்டல் முறையில் குழந்தை பேறுக்கு சிசிச்சைப் பெற்றனர். 5 செப்டம்பர் 2019 அன்று எர்ராமட்டி மங்கம்மா தமது 74 வயதில் குண்டூர் மருத்துவமனையில் அறுவை சிகிச்சை செய்யப்பட்டு இரட்டைப் பெண் குழந்தைகளுக்கு தாயானார். ஏற்கனவே திருமணத்திற்குப் பின்னர் எர்ராமட்டி மங்கம்மா 1962-இல் இரட்டைப் பெண் குழுந்தைகளை ஈன்றவர்.

## இதனையும் காண்க
* இலினா மதீனா

## மேற்கோள்கள்

பகுப்பு:வாழும் மக்கள்
பகுப்பு:ஆந்திரப் பிரதேச மக்கள்
பகுப்பு:கிழக்கு கோதாவரி மாவட்டம்
அல்பேனியாவில் கருக்கலைப்பு

**அல்பேனியாவில் கருக்கலைப்பு** *(Abortion in Albania)* 1995 ஆம் ஆண்டு டிசம்பர் மாதம் 7 ஆம் நாள்  முழுமையாக சட்டப்பூர்வமாக்கப்பட்டது. கர்ப்பத்தின் பன்னிரண்டாவது வாரம் வரை கருக்கலைப்பு அவரவர்களின் தேவைக்கேற்ப அங்கு செய்யப்படலாம் என்ற கொள்கை பின்பற்றப்பட்டது.. கருக்கலைப்பு நடைமுறை மேற்கொள்வதற்கு  ஒரு வாரத்திற்கு முன்னர் பெண்கள் ஆலோசனைக்கு உட்படுத்தப்பட்டு அவர்களுக்கு உரிய கருத்துரைகள்  வழங்கப்பட வேண்டும். மேலும் கருக்கலைப்பு செய்யும் மருத்துவமனைகள் எந்த பெண்களுக்கு கருக்கலைப்பு சிகிச்சையளித்தன என்பது குறித்த தகவல்களை பொதுமக்களுக்கு வெளியிட அனுமதிக்கப்படுவதில்லை. 

என்வர் ஓக்சா  அரசாங்கத்தின் போது  அல்பேனியா ஓர் இயல்பான இனப்பெருக்க ஆதரவு பிறப்புக் கொள்கையைக் கொண்டிருந்தது. கருக்கலைப்பு சட்டவிரோதமாக நிகழ்வதற்கும் அல்லது பெண்கள் முன்வந்து தாங்களாகவே கருக்கலைப்பு செய்துகொள்ளவும் இது வழிவகுத்தது. ஐரோப்பா முழுவதிலும் மேற்கொள்ளப்பட்ட கணக்கெடுப்பு தரவுகளின்படி பேறுகால தாய் இறப்பு விகிதத்தில் அல்பேனியா அப்போது இரண்டாவது இடத்தில் இருந்தது. அனைத்து கர்ப்பங்களில் 50% கர்ப்பங்கள் இறுதியில் கருக்கலைப்பில் முடிந்தன என்று மதிப்பிடப்பட்டது. பெண்கள் தங்கள் கர்ப்பத்தை கருக்கலைப்பு செய்வது சமூக ரீதியாக ஒரு குற்றச் செயலாக அங்கு பார்க்கப்பட்டது. மூளைச்சலவை செய்யவும் அவர்கள் அனுப்பப்பட்டார்கள். 
கற்பழிப்பு மற்றும் முறையற்ற கருத்தரிப்பு  அல்லது கருக்கலைப்பு செய்து கொள்ளும் நோயாளி 16 வயதிற்குட்பட்டவராக இருக்கும் நிகழ்வுகளுக்கு மட்டும் கருக்கலைப்பு 1989 ஆம் ஆண்டு இங்கு சட்டப்பூர்வமாக்கப்பட்டது.

விண்ணப்பம் கொடுத்து கருக்கலைப்பு செய்து கொள்ளும் முறை அல்பேனியாவில் 1991 ஆம் ஆண்டில் அறிமுகப்படுத்தப்பட்டது. கருவைக் கலைப்பதுதான் சிறந்தவழி என்று மருத்துவர்கள் குழு ஒப்புக்கொண்டால் மட்டும் பல்வேறு காரணங்களுக்காக பெண்கள் தங்கள் கர்ப்பத்தை கலைத்துவிட அனுமதிக்கப்பட்டது. முன்னதாக இயற்றப்பட்ட சட்டங்கள் அனைத்தையும் 1995 அல்பேனிய சட்டம் ரத்து செய்தது. 

15-44 வயதுடைய 1000 அல்பேனியப் பெண்களிடம் 2010 ஆம் ஆண்டு மேற்கொள்ளப்பட்ட கணக்கீட்டு தரவுகளின்படி அவர்களின் கருக்கலைப்பு விகிதம் 9.2 ஆக இருந்தது. 
## மேற்கோள்கள்

பகுப்பு:அல்பேனியா
பகுப்பு:அல்பேனியாவில் பெண்கள்
அமாதான்

**அமாதான்** (**Hamadān**) () பழைய பாரசீகப் பேரரசில் இந்நகரத்தின் பெயர் எகபடனா ஆகும். தற்கால ஈரான் நாட்டின்  அமாதான் மாகாணத்தின்  தலைநகரான அமாதான் நகரம் ஒரு மாநகராட்சி ஆகும். 2006-ஆம் ஆண்டின் மக்கள்தொகை  கணக்கெடுப்பின் படி, 1,27,812  குடும்பங்கள் கொண்ட அமாதான் நகரத்தின் மக்கள்தொகை  4,73,149 ஆகும்.இந்நகரத்தில் மக்கள் 2500 ஆண்டுகாலமாக தொடர்ந்து வாழ்கினறனர்.

பண்டைய அண்மை கிழக்கின் நகரங்களில் ஒன்றான அமாதான் எனும்   எகபடனா நகரத்தை, கிமு 1100-இல் அசிரியர்களால் கைப்பற்றப்பட்டது. கிமு 700-இல் ஹமதான் நகரம் மீடியாப் பேரரசின் தலைநகராக விளங்கியது. 

ஈரானின் மத்திய மேற்கில் 3574 மீட்டர் உயரம் கொண்ட அல்வந்த் மலைத்தொடரில் அமைந்த சமவெளியில், கடல் மட்டத்திலிருந்து 1,850 மீட்டர் உயரத்தில் அமதான் நகரம் உள்ளது. 

அமதான் நகரம் ஈரானின் கோடைக்கால மலைவாழிடங்களில் ஒன்றாகும்.  ஈரானின் தேசியத் தலைநகரான தெகுரானுக்கு தென்மேற்கில் 360 கிலோ மீட்டர் தொலைவில் அமதான் நகரம் உள்ளது.  இந்நகரத்தில் பெரும்பான்மையோர் பாரசீக மொழி, குர்தி மொழி, அஜாரி துருக்கிய மொழிகல்ள் பேசுகின்றனர்.

## தட்ப வெப்பம்




## மேற்கோள்கள்


பகுப்பு:பண்டைய நகரங்கள்
பகுப்பு:ஈரானின் நகரங்கள்
வெலிகோ டார்னோவோ

**வெலிகோ டார்னோவோ** (*Veliko Tarnovo*) வடக்கு மத்திய பல்கேரியாவிலுள்ள ஒரு நகரமாகும்.

கிழக்கு ஐரோப்பிய ஆட்சியாளர்களைக் குறிக்கின்ற வகையில் பெரும்பாலும் திசார்களின் நகரம் என்று அழைக்கப்படும் வெலிகோ டார்னோவோ யாந்திரா நதியில் அமைந்துள்ளது. இரண்டாம் பல்கேரிய இராச்சியத்தின் வரலாற்று தலைநகரம் என்றும் பிரபலமாக அறியப்படுகிறது, பல சுற்றுலாப் பயணிகளை அதன் தனித்துவமான கட்டிடக்கலை மூலம் ஈர்க்கிறது. யாந்திரா நதியின் நெளியும் சுற்று வழிகளுக்கு   இடையே உயர்ந்துள்ள திசாரெவெட்சு, திராபெசிட்சா மற்றும் சுவெட்டா கோரா என்ற மூன்று மலைகளுக்கிடையில் இந்நகரத்தின் பழைய பகுதி அமைந்துள்ளது.
 
திசாரெவெட்சில் பல்கேரிய பேரரசர்களின் அரண்மனைகள் மற்றும் பாரம்பரியத் தலைவர், மற்றும் அவர் கட்டுபாட்டிலுள்ள தேவாலயம்  மற்றும் தடிமனான சுவர்களால் சூழப்பட்ட பல நிர்வாக மற்றும் குடியிருப்பு மாளிகைகள் உள்ளன. திராபெசிட்சா பல தேவாலயங்களுக்காகவும், பிரபுக்களின் முன்னாள் முக்கிய இல்லமாகவும் அறியப்படுகிறது. இடைக்காலத்தில், இந்த நகரம் ஐரோப்பிய கலாச்சாரத்தின் முக்கிய மையங்களில் ஒன்றாக இருந்தது. டார்னோவோ கலைப் பள்ளியின் கட்டிடக்கலை, டார்னோவோ கலைப் பள்ளியின் ஓவியம் மற்றும் இலக்கியத்திற்கு இந்நகரம் புகழ் பெற்றிருந்தது. வெலிகோ டார்னோவோ நகரம் வடக்கு பல்கேரியாவின் முக்கியமான நிர்வாக, பொருளாதார, கல்வி மற்றும் கலாச்சார மையமாகவும் திகழ்கிறது. 

## படக்காட்சியகம்

Tarnovo by Felix Kanitz.jpg|வெலிகோ டார்னோவோ வரைபடம் 1869
Panorama - panoramio (195).jpg|
TurnovoChurch.jpg|
Veliko Tarnovo - Varosha quarter.jpg|
G.k. Varusha - south, 5000 Veliko Tarnovo, Bulgaria - panoramio (27).jpg|
Ulica Gurko - panoramio.jpg|


## மேற்கோள்கள்

பகுப்பு:பல்கேரியா
பி. எஸ். ஜி. கலை மற்றும் அறிவியல் கல்லூரி

'''பி.எஸ்.ஜி கலை மற்றும் அறிவியல் கல்லூரி
பி.எஸ்.ஜி கலை மற்றும் அறிவியல் கல்லூரி, சுதந்திரத்திற்கு முன்னர் பி.எஸ்.ஜி & சன்ஸ் அறக்கட்டளை அறக்கட்டளையால் நிறுவப்பட்டது. பி.எஸ்.ஜி கலை மற்றும் அறிவியல் கல்லூரி பாரதியார் பல்கலைக்கழகத்தின் இணைவு பெற்றுள்ள முதல் சுய நிதியளிக்கும் கல்வி மற்றும் அறிவியல் கல்லூரி .. இக்கல்லூரி, கோயம்பத்தூர் தமிழ்நாட்டில் செயல்பட்டு வருகின்றது. 
## அறிமுகம்
இக்கல்லூரி அறிவு மற்றும் உலகத் தரம் வாய்ந்த கல்வியை அமைக்கும் நோக்குடன் 1947இல்தொடங்கப்பட்டது

## படிப்புகள்
இக்கல்லூரியில் பின்வரும் படிப்புகள் வழங்கப்பட்டு வருகின்றன.
# கல்வி, அறிவியல் இளநிலை .
# கல்வி, அறிவியல் முதுநிலை 
# கல்வி, அறிவியல் ஆய்வியல் நிறைஞர்
## சான்றுகள்

பகுப்பு:தமிழ்நாட்டு கலை மற்றும் அறிவியல் கல்லூரிகள்
மல்லிகை சி. குமார்

**மல்லிகை சி. குமார்** (சனவரி 4, 1944 - சனவரி 27, 2020) இலங்கை மலையகத்தின் ஒரு குறிப்பிடத்தக்க எழுத்தாளரும், கவிஞரும், ஓவியரும் ஆவார். தொழிலாளர் அடக்குமுறைக்கெதிராகப் பல சிறுகதைகளையும் கவிதைகளையும் படைத்தவர்.

## வாழ்க்கைக் குறிப்பு
சி. குமார் தலவாக்கலை பெரியமல்லிகைப்பூ தோட்டத்தில் 1944 ஆம் ஆண்டில் சின்னையா - கதிராய் ஆகியோருக்குப் பிறந்தார். தலவாக்கலை தமிழ் மகா வித்தியாலயத்தில் கல்வி பயின்றார். தான் பிறந்த தோட்டத்தின் நினைவாக மல்லிகை சி. குமார் என்ற பெயரில் எழுதத் தொடங்கினார். தலவாக்கலையில் கால்நடை மருத்துவமனையில் பணியாற்றினார். அட்டன் கிறித்தவத் தொழிலாளர் சகோதரத்துவத்தின் நிறுவனர் ஜெப்ரி அபயசேகர என்பவரூடாக இவர் வெளியுலகிற்கு அறிமுகமானார். 1970கள் அந்த நிறுவனத்திற்கு பல ஓவியங்களை வரைந்து கொடுத்தார். கால்நடை வளர்ப்பு தொடர்பான பல கட்டுரைகள் எழுதினார்.

மலையக எழுத்தாளர்களின் ஆக்கங்கள் *விழிப்பு* என்ற பெயரில் ஜெப்ரி அபயசேகரா வெளியிட்டார். அத்தொகுப்பில் இவரது சிறுகதை ஒன்று இடம்பெற்றிருந்தது. இத்தொகுதி பின்னர் சிங்களத்திலும், ஆங்கிலத்திலும் மொழிபெயர்க்கப்பட்டு வெளிவந்தது. இவரது கவிதைத் தொகுப்பு ஒன்றை *மாடும் வீடும்* என்ற தலைப்பில் அந்தனி ஜீவா வெளியிட்டார். இத்தொகுப்புக்கு கவிப்பேரரசு வைரமுத்து அணிந்துரை வழங்கியிருந்தார். இவர் பல கவியரங்குகளில் கலந்து சிறப்பித்திருந்தார். இவரது சிறுகதைகள் வீரகேசரி, தினகரன் உட்படப் பல இலங்கைப் பத்திரிகைகளிலும் இதழ்களிலும் வெளிவந்திருந்தன.

## வெளிவந்த நூல்கள்
* வேடத்தனம் (2020)
**மாடும் வீடும்* (கவிதைகள், கிறிஸ்தவ தொழிலாளர் சகோதரத்துவம், 1995)
* *மனுஷியம்* (சிறுகதைகள், சாரல் வெளியீட்டகம், 2001)

## விருதுகள்
*முன்னாள் இராசாங்க அமைச்சர் பி. பி. தேவராஜ் இவருக்கு *தமிழ்மணி* விருது வழங்கிக் கௌரவித்தார்.
*கலைமாமணி விருது (2019)
*கலாபூசணம் விருது

## மறைவு
சில மாதங்களாகச் சுகவீனமுற்றிருந்த நிலையில் மல்லிகை சி. குமார் தனது 76-வது அகவையில் 2020 சனவரி 27 இல் காலமானார். இவருக்கு சுகுணா (ஊடகவியலாளர் /வீரகேசரி நாளிதழ் சிரேஷ்ட உதவி ஆசிரியர் /சங்கமம் பொறுப்பு/ தினதந்தி கொழும்பு வெளியீட்டின் ஒருங்கிணைப்பாளர்) என்ற மகளும் மாறன் என்ற மகனும் இருக்கின்றனர்.

## மேற்கோள்கள்

## வெளி இணைப்புகள்
*மல்லிகை சி. குமாரின் முகநூல்
*சின்னையா குமார் வாய்மொழி வரலாறு, லுணுகலை ஸ்ரீ, நூலகத் திட்டம், 6 திசம்பர் 2018

பகுப்பு:1944 பிறப்புகள்
பகுப்பு:2020 இறப்புகள்
பகுப்பு:இலங்கை மலையக எழுத்தாளர்கள்
பகுப்பு:ஈழத்து ஓவியர்கள்
பகுப்பு:நுவரெலியா மாவட்ட நபர்கள்
காஞ்சிரமற்றம்

**காஞ்சிரமற்றம்** என்பது இந்திய மாநிலமான கேரளத்தின் எர்ணாகுளம் மாவட்டம், கொச்சி நகரத்தின் ஒரு புறநகர் பகுதியாகும். இது கொச்சி நகரத்திற்கு தென்கிழக்கே சுமார்  25 கி.மீ. தொலைவில் உள்ளது. இந்த இடம் ஷேக் பரிதுதீன் பள்ளிவாசலுக்கும் புகழ்பெற்ற அரயங்காவு கோயிலுக்கு அருகிலேயே உள்ளது. 

இந்த பள்ளிவாசலில் நடக்கும் கோடைக்குத்து திருவிழா (சந்தனக் குட விழா) ஒரு பிரபலமான திருவிழா ஆகும். காஞ்சிராமற்றம் கோடைக்குத்து விழாவானது ஒவ்வொரு ஆண்டும் ஜனவரி 13 முதல் 14 வரை  கொண்டாடப்படுகிறது. இது கேரளாவின் மிகவும் வண்ணமயமான, மிக முக்கியமான மத விழாக்களில் ஒன்றாகும். இரவில் நடக்கும் விழாவன்று அலங்கரிக்கபட்ட யானைகள் பவனிவர *[[அரவணமுட்டு]], செண்டமேளம், தொப்பகளி, ஒப்பன, மாப்பிள்ளப்பட்டு* போன்ற நாட்டார் கலைகள் நிகழ்த்தபடுகின்றன.

அரங்கன்கவு கோயிலில்   கருடன் தூக்கம் உள்ளிட்ட புகழ்பெற்ற திருவிழாக்கள் நடக்கின்ற்ன. இங்கு பூரம் மிகவும் பிரபலமான கொண்டாட்டமாகும். 

## குறிப்புகள்

பகுப்பு:கொச்சியிலுள்ள சுற்றுலாத் தலங்கள்
பகுப்பு:Coordinates on Wikidata
இமானுவேல் கோட்டை

**இமானுவேல் கோட்டை** (*Fort Emmanuel* இது *Fort Manuel*  என்றும் அழைக்கப்படுகிறது) என்பது  இந்தியாவின், கேரளத்தின், கொச்சியின்   கடற்கரையில் அமைந்துள்ள ஒரு பாழடைந்த கோட்டை ஆகும். இது போர்ச்சுகலின் மன்னர் முதலாம் மானுவல் பெயரால் அழைக்கப்படுகிறது. இது ஆசியாவின் முதல் போர்த்துகீசிய கோட்டை ஆகும்.

இந்த இடத்தின் தற்போதைய பெயரானது  *[[கோட்டைக் கொச்சி]]* என்பதாகும்.  இந்த பெயர் இந்தக் கோட்டையினால் வந்தது. மட்டச்சேரிக்கு அருகில் உள்ள இந்தப் பகுதியானது *பழைய கொச்சி* அல்லது *மேற்கு கொச்சி* என்றும் அழைக்கப்படுகிறது.

## வரலாறு `
செப்டம்பர் 1503 இல், கொச்சி அரசரால்  அரபிக் கடலின் நீர்முனைக்கு அருகில் இம்மானுவேல் கோட்டையைக் கட்ட அபோன்சோ டி அல்புகெர்க்கிக்கு அனுமதியளித்தார். செப்டம்பர் 26 ஆம் தேதி கட்டுமானப் பணிகள் தொடங்கின.  "இது சதுர வடிவத்தைக் கொண்டதாகவும் மூலைகளில் உள்ள கொத்தளங்களில் போர்த் தளவாடங்கள் கொண்ட கோட்டையாக இருந்தது". இதன் மதிலானது தென்னை மரக் கம்பங்களை இரட்டை வரிசையில் ஆழமாக நடப்பட்டு இணைக்கப்பட்டு அமைக்கப்பட்டிருந்தது; மேலும்  இது நீர்நிறைந்த அகழியால் பாதுகாக்கப்பட்டது. இந்த கோட்டைக்கு 1503 அக்டோபர் 1 ஆம் நாள் காலையில் "இம்மானுவேல்" என்று பெயரிடப்பட்டது.

கொச்சி நிலப்பரப்பின் தென்மேற்கு நோக்கி நீர் செல்லும் பகுதியில் இந்த கோட்டை கட்டப்பட்டது. 1538 இல் கோட்டை வலுப்படுத்தப்பட்டது. இந்தக் கோட்டைக்கு பின்புறமாக போர்த்துகீசியர்கள் செயின்ட் பிரான்சிஸ் தேவாலயம் உட்பட தங்கள் குடியிருப்பைக் கட்டினர். 1663 ஆம் ஆண்டு வரை கொச்சி கோட்டை போர்த்துகீசிய வசம் இருந்தது. பின்னர் டச்சுக்காரர்கள் இப்பகுதியைக் கைப்பற்றி போர்த்துகீசிய நிறுவனங்களை அழித்தனர். டச்சுக்காரர்களை தோற்கடித்து ஆங்கிலேயர்கள் கோட்டையைக் கைப்பற்றுவரை அதாவது 1795 வரை டச்சுக்காரர்கள் கோட்டையை தங்கள் வசம் வைத்திருந்தனர். 1806 வாக்கில் டச்சுக்காரர்களும் பின்னர் ஆங்கிலேயர்களும் கோட்டை மதிலையும் கோட்டையையும் அழித்தனர்.

பழைய கொச்சியிலும், கோட்டை கொச்சி கடற்கரை பக்கத்திலும், ஓரளவு மீட்டெடுக்கப்பட்ட பீரங்கித்தொகுதி மற்றும் மதில் மற்றும் கோட்டைகளின் பிற எச்சங்கள் உள்ளன. இவை இப்போது சுற்றுலா தலங்களாக உள்ளன.

## படக்காட்சியகம்

Gunnary Part of fort emmanuel.JPG| கொச்சி கோட்டை கடற்கரையில் அமைந்துள்ள பீரங்கி மேடை 
படிமம்:Fort cochin relics.jpg|
படிமம்:Fort-kochi-relics2.jpg|


## குறிப்புகள்

பகுப்பு:கேரளக் கோட்டைகள்
பகுப்பு:Coordinates on Wikidata
பகுப்பு:எர்ணாகுளம் மாவட்டம்
பகுப்பு:கொச்சியிலுள்ள சுற்றுலாத் தலங்கள்
எர்ணாகுளம் சிவன் கோயில்

**எர்ணாகுளதப்பன் கோயில்** என்றும் அழைக்கப்படும் **எர்ணாகுளம் சிவன் கோயில்**, கேரளத்தின் முக்கிய கோயில்களில் ஒன்றாகும், இது கொச்சி நகரத்தின் நகரியப் பகுதியான  எர்ணாகுளத்தின் மையத்தில் அமைந்துள்ளது.   சிவபெருமானுக்கு கட்டப்பட்ட இந்த கோயில், உள்ளூர் இந்து மத நம்பிக்கைகள் மற்றும் மரபுகளின்படி, நகரத்தின் கோயிலாக கருதப்படுகிறது. கேரளாவில் உள்ள பொதுவான நடைமுறையின்படி, தெய்வத்தை பயபக்தியுடன் எர்ணாகுளத்தப்பன் என்று அழைக்கின்றனர், அதாவது *எர்ணாகுளத்தின் இறைவன்* . இந்த கோயில் தர்பார் ஹால் மைதானத்திற்குள் அமைந்துள்ளது. கோயில் வரலாற்று நகரத்தின் வரலாற்றுடன் நெருக்கமான தொடர்பைக் கொண்டுள்ளது மற்றும் இது கொச்சி மகாராஜாக்களின் 7 அரச கோவில்களில் ஒன்றாகும். இந்த கோயில் இப்போது கொச்சி தேவசம் வாரியத்தின் நிர்வாகத்தில் உள்ளது. தற்போதைய வடிவத்தில் உள்ள  கோயில் 1846 ஆம் ஆண்டில் திவான் ஸ்ரீ எடக்குன்னி சங்கரா வாரியாரின் தீவிரமான உதவியுடன் கட்டப்பட்டது. மேலும் கொச்சி இராச்சியத்தின் ஒரு அரச கோவிலாகவும் தகுதி உயர்தது. இந்த கோயில்  ) நிலத்தில் கட்டப்பட்டுள்ளது  . இந்தக் கோயிலானது எட்டுமனூர் மகாதேவர் கோயில், கதுத்ருதி மகாதேவா கோயில், வைக்கம் சிவன் கோவில், செங்கன்னூர் மகாதேவர் கோயில், வடக்குநாதன் கோவில் போன்ற கேரளத்தின் முக்கிய சிவன் கோயில்களில் ஒன்றாகும்.      

## மேலும் காண்க
* 108 சிவன் கோயில்கள்

## மேற்கோள்கள்

## வெளி இணைப்புகள்

* http://www.ernakulathappan.com/ 
* https://web.archive.org/web/20100518203714/http://hanumankovil.org/about-the-temple.php 

பகுப்பு:Coordinates on Wikidata
பகுப்பு:எர்ணாகுளம் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
பகுப்பு:கொச்சியிலுள்ள இந்துக் கோயில்கள்
எகிப்தின் பன்னிரண்டாம் வம்சம்

**எகிப்தின் பனிரெண்டாம் வம்சம்** (**Twelfth Dynasty** of Ancient Egypt - **Dynasty XII**)  எகிப்தின் மத்தியகால இராச்சியத்தை ஆண்ட  நான்கு வம்சங்களில் இம்வம்சம் இரண்டாவது ஆகும். பிற வம்சங்கள் எகிப்தின் பதினொன்றாம் வம்சம், எகிப்தின் பதிமூன்றாம் வம்சம் மற்றும் எகிப்தின் பதிநான்காம் வம்சம் ஆகும்.  இவ்வம்ச மன்னர்கள் எகிப்தின் மத்தியகால இராச்சியத்தை கிமு 1991 முதல் கிமு 1802 முடிய 189 ஆண்டுகள் ஆன்டனர். கிமு 1991-இல் இவ்வம்சத்தை நிறுவியவர் மன்னர் முதலாம் அமெனம்ஹத்  ஆவார்.

## ஆட்சியாளர்கள்
இவ்வம்ச பார்வோன்களில் ஒரு இராணி சோபெக்னெபெரு ஆட்சியாளராக இருந்துள்ளார். இவ்வம்ச மன்னர்கள் தாங்கள் ஆட்சிபீடம் ஏறியவுடன், தங்கள் இறப்பிற்குப் பின்னர் தங்கள் உடலை அடக்கம் செய்தவதற்கான பிரமிடுகளை முன்னரே கட்டி வைத்துக் கொண்டனர். எகிப்தின் மத்தியகால இராச்சியத்தை ஆண்ட பனிரெண்டாம் வம்ச பார்வோன்களில் முக்கியமானவர்கள்:

# முதலாம் அமெனம்ஹத்   - கிமு  1991 – 1962 - அமெனம்ஹத் பிரமிடு
# முதலாம் செனுஸ்ரெத்  -	கிமு  1971 – 1926  - எல்-லிஸ்டு பிரமிடு
# இரண்டாம் அமெனம்ஹத்  -கிமு 1926 - 1895 - வெள்ளைப் பிரமிடு
# இரண்டாம் செனுஸ்ரெத் - கிமு 1897 – 1878 - எல்-லகூன் பிரமிடு 
# மூன்றாம் செனுஸ்ரெத் - கிமு 1878 – 1839 - தச்சூர் பிரமிடு 
# மூன்றாம் அமெனம்ஹத்  - கிமு 1860 – 1814 -கருப்பு பிரமிடு
# நான்காம் அமெனம்ஹத்   - கிமு 1815 – 1806 - தெற்கின் மஸ்குனா பிரமிடு
# அரசி சோபெக்நெபரு - கிமு  1806 – 1802 - வடக்கின் மஸ்குனா பிரமிடு

 

## பண்டைய எகிப்திய இலக்கியம்

எகிப்தின் பனிரெண்டாம் வம்சத்தவர், எகிப்தை ஆண்ட பார்வோன்களை பெயர்களை பாபிரஸ் காகிதத்தில் எழுதப்பட்ட குறிப்புகள் பல நமக்காக பாதுகாத்து வைத்தனர்.

## பண்டைய எகிப்திய வம்சங்கள்
* பண்டைய எகிப்திய பாரோக்கள்
* பண்டைய எகிப்திய அரசமரபுகள்
*வரலாற்றுக்கு முந்தைய எகிப்து

## பண்டைய எகிப்தின் வரலாற்றுக் கால வரிசை
* எகிப்தின் துவக்க கால அரச மரபுகள் (கிமு 3150 - கிமு 2686) 
* பழைய எகிப்து இராச்சியம் (கிமு 2686 –  கிமு 2181)  
* எகிப்தின் முதல் இடைநிலைக் காலம் -  (கிமு 2181 -  கிமு 2055)    
* எகிப்தின் மத்தியகால இராச்சியம் -(கிமு 2055 – கிமு 1650)
* எகிப்தின் இரண்டாம் இடைநிலைக் காலம் - (கிமு 1650 - கிமு 1580)
* புது எகிப்து இராச்சியம் (கிமு 1550  –  1077)
* எகிப்தின் மூன்றாம் இடைநிலைக் காலம் -  (கிமு 1100 – கிமு 650)
* பிந்தைய கால எகிப்திய இராச்சியம் -  (கிமு 664  - கிமு 332)
* கிரேககர்களின் மாசிடோனியாப் பேரரசு -கிமு 332–  கிமு 305
* கிரேக்கர்களின் தாலமைக் பேரரசு - (கிமு 305 – கிமு 30)

## மேற்கோள்கள்

பண்டைய எகிப்து
பகுப்பு:எகிப்தின் பன்னிரண்டாம் வம்சம்

பகுப்பு:எகிப்தின் வரலாறு
பகுப்பு:பண்டைய வரலாறு
*
பகுப்பு:ஆபிரிக்க வரலாறு
கூடுவாஞ்சேரி தொடருந்து நிலையம்

**கூடுவாஞ்சேரி தொடருந்து நிலையம்** (*Guduvancheri railway station*, நிலையக் குறியீடு:**GI**) இந்தியாவின், தமிழ்நாடு மாநிலத்திலுள்ள, சென்னை புறநகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது. இந்த நிலையம் சென்னைக் கடற்கரை–செங்கல்பட்டு வழித்தடத்தில் அமைந்துள்ளது. இது செங்கல்பட்டு மாவட்டத்தைச் சேர்ந்த தொடருந்து நிலையம் ஆகும்.

இது சென்னையின் புறநகர்ப் பகுதியான கூடுவாஞ்சேரி மற்றும் அதன் சுற்றுவட்டாரத்திற்கு சேவை செய்கிறது. இது சென்னைக் கடற்கரை சந்திப்பிலிருந்து 40 கி.மீ (25 மைல்) தொலைவில் அமைந்துள்ளது மற்றும் கூடுவாஞ்சேரியில் தேசிய நெடுஞ்சாலை - 45 இல் அமைந்துள்ளது. இது கடல் மட்டத்திலிருந்து 36மீ (118 அடி) உயரத்தில் உள்ளது.

## வரலாறு
தாம்பரம்–செங்கல்பட்டு வழித்தடம் மின்மயமாக்கலுடன், சனவரி 9, 1965 அன்று இந்நிலையத்தில் உள்ள வழித்தடங்களும் மின்மயமாக்கப்பட்டன.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சென்னை தொடருந்து கோட்டத்தில் 17 நிலையங்கள் தேர்ந்தெடுக்கப்பட்டன, கூடுவாஞ்சேரி தொடருந்து நிலையத்தை புதுப்பிக்கும் பணிக்கு 21 கோடி ரூபாய் ஒதுக்கப்பட்டுள்ளது.

## சென்னையில் உள்ள முக்கிய தொடருந்து நிலையங்கள்
* சென்னை எழும்பூர் தொடருந்து நிலையம்
* சென்னை மத்திய தொடர்வண்டி நிலையம்
* தாம்பரம் தொடருந்து நிலையம்

## மேற்கோள்கள்

## வெளி இணைப்புகள்
* கூடுவாஞ்சேரி தொடருந்து நிலையம்

பகுப்பு:செங்கல்பட்டு மாவட்டத்திலுள்ள தொடருந்து நிலையங்கள்
பகுப்பு:சென்னை புறநகர் தொடருந்து நிலையங்கள்
ஜோகிந்திரநாத் மண்டல்

**ஜோகிந்தார் நாத் மண்டல்** (**Jogendra Nath Mandal**) (; 29 சனவரி 1904 – 5 அக்டோபர் 1968),  புதிய பாகிஸ்தான் நாட்டின் முதல் சட்டம் & நீதித் துறை அமைச்சராக 15 ஆகஸ்டு 1947 முதல்  8 அக்டோபர் 1950 முடிய மூன்று ஆண்டுகளுக்கும் மேலாக பணியாற்றியவர். பட்டியல் வகுப்பைச் சேர்ந்தவர். மேலும் காமன்வெல்த் & எல்லை விவகாரங்களுக்கான அமைச்சராகவும் பணியாற்றியவர்.  மேலும் பாகிஸ்தான் நாட்டின் பட்டியல் வகுப்பினரின் தலைவராகவும் இருந்தவர். 

ஜோகிந்திரநாத் மண்டல் மூன்று ஆண்டுகளுக்குப் பின்னர், 1950-இல் பாகிஸ்தான் நாட்டில் வாழும் பட்டியல் வகுப்பு இந்துகளுக்கு எதிராக, பாகிஸ்தான் அரசின் பிற்போக்குத்தனமான செயல்பாடுகளைக் கண்டித்து,  தனது பதவி விலகல் கடிதத்தை எழுதி வைத்து விட்டு  பாகிஸ்தானிலிருந்து வெளியேறி, இந்தியாவில் அடைக்கலம் அடைந்தார்.    இந்தியாவின் மேற்கு வங்காள மாநிலத்தில் வாழ்ந்த ஜோகிந்தர்நாத் மண்டல்  1968-இல் மறைந்தார். இவர் நாமசூத்திரர் வகுப்பில் பிறந்தவர்.

## மேற்கோள்கள்

## ஆதார நூற்பட்டியல்
* Rajmohan Gandhi, *Patel: A Life* (1992)

## மேலும் படிக்க
* 

## வெளி இணைப்புகள்

* University of Southampton archives
* SACW

பகுப்பு:1906 பிறப்புகள்
பகுப்பு:1968 இறப்புகள்
பகுப்பு:வங்காள மக்கள்
பகுப்பு:பாகிஸ்தான் அரசியல்வாதிகள்
டிரினிட்டி மகளிர் கல்லூரி

**டிரினிட்டி மகளிர் கல்லூரி** என்பது பெரியார் பல்கலைக்கழகத்தின் இணைவு பெற்ற கல்லூரி. இக்கல்லூரி நாமக்கல், தமிழ்நாட்டில் அமைந்துள்ளது.
## அறிமுகம்
டிரினிட்டி கல்விக்கழக அறக்கட்டளையால் இக்கல்லூரி 2000ஆம் ஆண்டு தொடங்கப்பட்டது. மகளிருக்கு  தரமான உயர்கல்வியை வழங்குவதை நோக்கமாகக்கொண்டு இக்கல்லூரி தொடங்கப்பட்டது.
## படிப்புகள்
இக்கல்லூரியில் பின்வரும் படிப்புகள் வழங்கப்பட்டு வருகின்றன.
### இளங்கலைப் படிப்பு
*தமிழ்,
*ஆங்கிலம்,
*பொருளியல், 
*வணிகவியல்.
### முதுகலைப் படிப்பு
*தமிழ்,
*ஆங்கிலம்,
*வேதியியல்,
*தாவரவயில்,
*இயற்பியல்.
### ஆராய்ச்சிப் படிப்புகள்
### ஆய்வியல் நிறைஞர்
*ஆங்கிலம்,
*வணிகவியல்,
*கணிப்பொறி அறிவியல்.
### முனைவர் பட்டப்படிப்புகள்
*தமிழ்,
*வணிகவியல்,
*கணினி அறிவியல்.

## சான்றுகள்

பகுப்பு:பெரியார் பல்கலைக்கழக இணைவுக்கல்லூரிகள்
பகுப்பு:நாமக்கல் மாவட்டத்திலுள்ள தனியார் கலைக் கல்லூரிகள்
பகுப்பு:நாமக்கல் மாவட்டத்திலுள்ள மகளிர் பல்கலைக்கழகங்களும் கல்லூரிகளும்
வனவாசி கல்யாண் ஆசிரமம்

**வனவாசி கல்யாண் ஆசிரமம்** (**Vanavasi Kalyan Ashram**) இந்தியாவின் வாழும் மலைவாழ் பழங்குடி மற்றும் உள்நாட்டுப் பழங்குடி சமூக மக்களின் உடல் நலம் மற்றும் கல்வி முன்னேற்றத்திற்குச் செயல்படும் தன்னார்வத் தொன்ண்டு நிறுவனம் ஆகும். இதன் கிளைகள் இந்தியா முழுவதும் செயல்படுகிறது.  இதன் தலைமையிடம் சத்தீஷ்கர் மாநிலத்தில் உள்ள ஜஷ்பூர் நகரம் ஆகும். 1952-இல் இதனை நிறுவியவர் இரமா காந்த் தேஷ்பாண்டே ஆவார்.   
இந்நிறுவனத்தின் தாய் அமைப்பு ராஷ்டிரிய சுயம்சேவாக் சங்கம் ஆகும்.
இந்நிறுவனம்  நகரங்களிலிருந்து தொலைதூரத்தில் உள்ள கிராமபுறங்கள்  மற்றும் மலைவாழ் குடியிருப்புகளில் வேளாண்மை, உடல் நலம், கல்வி வசதிகள் வழங்குகிறது.

## மேற்கோள்கள்

## வெளி இன்ணைப்புகள்
* Official Website 
* Official Karnataka State branch website
* Official Maharashtra State branch website
* Vanavasi Kalyan Ashram to form women committees in all Vanvasi districts 

பகுப்பு:இந்து சமய அமைப்புகள்

பகுப்பு:ராஷ்டிரிய சுயம்சேவாக் சங்கத்தின் துணை அமைப்புகள்
பாக்ஸ்ஃபையர்

**பாக்ஸ்ஃபயர்** (*Foxfire*), **தேவதை தீ** அல்லது **[[சிம்பன்சி]] தீ** என்றும் அழைக்கப்படுவது,  மட்கும் மரத்தில் இருந்து உருவாகும் சில வகை பூஞ்சைகளால் உருவாக்கப்பட்ட உயிரொளிர்வு ஆகும். நீல- பச்சை ஒளிர்வுக்கு லூசிஃபெரேஸ், ஒரு ஆக்ஸிஜனேற்ற நொதி காரணமாக உள்ளது, இது லூசிஃபெரினுடன் வினைபுரியும் போது ஒளியை வெளியிடுகிறது. இந்த ஒளி உமிழும் பூஞ்சைகள் குறித்து பண்டைய காலங்களிலிருந்து அறியப்படுகிறது. என்றாலும் இது ஆதாரபூர்வமாக 1823 இல் தீர்மானிக்கப்பட்டது.

## விளக்கம்
பாக்ஸ்ஃபயர் என்பது மட்கும் மரங்களில் இருக்கும் சிலவகை பூஞ்சைகளால் உருவாக்கப்படும் உயிரொளிர்வு  ஆகும. இது பனெல்லஸ் ஸ்டிப்டிகஸ், ஓம்பலோட்டஸ் ஒலியாரியஸ், ஓம்பலோட்டஸ் நிடிஃபார்மிஸ் உள்ளிட்ட பல பூஞ்சை உயிரினங்களில் நிகழ்கிறது. நீல-பச்சை ஒளிர்வானது இதற்கு காரணம் லூசிஃபெரேஸ், என்னும் ஒரு ஆக்ஸிஜனேற்ற நொதி ஆகும். இது லூசிஃபெரினுடன் வினைபுரியும் போது ஒளியை வெளியிடுகிறது. பூச்சிகளைக் கவர்ந்து இனப்பெருக்கம் செய்யவே இது ஒளிர்கிறது என்று சிலர் நம்புகின்றனர், அல்லது தன்னை உண்ணும் விலங்குகளுக்கு எச்சரிக்கைவிடுக்கவே இவ்வாரு ஒளிர்வதாகவும் சொல்லப்படுகிறது, சில நச்சு அல்லது விரும்பத்தகாத விலங்கு இனங்கள் பிரகாசமான வண்ணங்களில் காட்சியளிப்பது போன்றது இது ஆகும். பொதுவாக இதில் இருந்து வரும் ஒளியின் வெளிச்சம் மிகவும் மங்கலானதாக இருந்தாலும், சில சந்தர்ப்பங்களில் புத்தகம் படிக்கக்கூடிய அளவுக்கு போதுமான வெளிச்சம் அரிதாக கிடைப்பது உண்டு.

## வரலாறு
பாக்ஸ்ஃபைரின் குறித்த மிகப் பழமையான பதிவானது கி.மு.,  382 இல் அரிசுட்டாட்டில்  எழுதியது ஆகும். இந்த குறிப்புகளிள் நெருப்பைப் போலன்றி, தொடுவதற்கு குளிர்ச்சியாக இருந்த ஒரு ஒளியைக் குறிக்கின்றன. ரோமானிய சிந்தனையாளர் மூத்த பிளினி ஆலிவ் தோப்புகளில் ஒளிரும் மரத்தையும் குறிப்பிட்டுள்ளார்.

ஆரம்பகால நீர்மூழ்கிக் கப்பல்களில் காற்றழுத்தமானி மற்றும் திசைகாட்டி ஆகியவற்றின் ஊசிகளை ஒளிரச் செய்ய பாக்ஸ்ஃபயர் பயன்படுத்தப்பட்டது.

"பாக்ஸ்ஃபயர்" என்ற பெயரில் உள்ள பாக்ஸ் என்ற சொல்லானது பழைய பிரஞ்சு மொழிச் சொல்லான *fols*   இருந்து தோன்றியது *fols*  என்ற சொல்லின் பொருள் "நரி" என்ற பெயரைக் காட்டிலும் "பொய்" என்று பொருள்படும். இருப்பினும், இதுபோன்ற நெருப்புகளுடன் நரிகளின் தொடர்பு பரவலாக உள்ளது, மேலும் இது ஜப்பானிய நாட்டுப்புறக் கதைகளிலும் குறிப்பிடப்படுகிறது.

## மேற்கோள்கள்

## வெளி இணைப்புகள்

* Foxfire: Bioluminescence in the Forest PDF file by Dr. Kim D. Coder, University of Georgia 8/99 
* Bioluminescent Fungi at Mykoweb

பகுப்பு:உயிரொளிர்வு
ராஜஸ்ரீ வாரியர்

**ராஜஸ்ரீ வாரியர்** ஒரு பாரத நாட்டிய நடனக் கலைஞர் , கல்வியாளர் மற்றும் ஊடக நபர் ஆவார். இவர் மலையாள மொழி எழுத்தாளர் மற்றும்  பாடகராக உள்ளார்.   இவர், இசைத் துறையில்  மேற்கொள்ளப்பட்ட  வர்ணங்களின்  இரட்டை படிவங்கள் (தானா வர்ணங்கள் மற்றும் பாத வர்ணங்கள்) குறித்த ஆராய்சிக்காக, முனைவர் பட்டம் பெற்றுள்ளார். பரத நாட்டியம், கர்நாடக இசை மற்றும் சோதனை திரையரங்கு போன்றவற்றில் அதிக முக்கியத்துவம் செலுத்தும் 'உத்தரிகா - கலைகளின் பயிற்சி மையம்' என்ற அமைப்பின் நிறுவனர் ஆவார். மேலும், இவர் ஏப்ரல் 2016 முதல் கேரள சங்கீத நாடக அகாதமியின் நிர்வாக உறுப்பினராக உள்ளார்.

## ஆரம்பகால வாழ்க்கை மற்றும் கல்வி
ராஜஸ்ரீ வாரியர் இந்தியாவின் கேரளாவிலுள்ள திருவனந்தபுரத்தில் பிறந்து வளர்ந்தார். இவர்,  வி. மைதிலி மற்றும் ஜெயந்தி சுப்பிரமணியம் ஆகியோரிடம் பரதநாட்டியம் கற்றுக்கொண்டார். இவர் முல்லமுடு ஹரிஹர ஐயர், பெரும்பாவூர் ஜி. ரவீந்திரநாத், பராசல பொன்னம்மாள் மற்றும்  பி சசிகுமார் ஆகியோரிடம் கர்நாடக இசை பயிற்சி பெற்றார்.  ராஜஸ்ரீ வாரியர் பத்திரிகைத் துறையில் முதுகலை பட்டயப்படிப்பை பெற்றுள்ளார்.

## தனிப்பட்ட வாழ்க்கை
ராஜஸ்ரீ அனில் எஸ் நாயர் என்பவரை மணந்தார். இவருக்கு, லாவண்யா என்கிற ஒரு மகள் உள்ளார். 
thumb|ஷாங்குமுகம் கடற்கரையில் ராஜஸ்ரீ

## தொழில்

### பரதநாட்டிய நடனம்
ராஜஸ்ரீ, இந்தியாவிலும் வெளிநாட்டிலும் பல முக்கிய இடங்களில் நிகழ்ச்சிகளை வழங்கியுள்ளார். இவரது நடன தயாரிப்புகள் மூலமாக, இவருக்கு நடனத்தில் இருக்கும் ஆழமான அறிவு மற்றும் படைப்பு திறனைக் காண முடிகிறது. 
thumb|பட்டம்பி - பாலக்காட்டில் பாரதநாட்டியம் பட்டறை  (மே 18, 2014)

### ஊடகம்
பிரபலமான மலையாள தொலைக்காட்சி ஏசியாநெட்டில் காலை நிகழ்ச்சியான  'சுப்ரபாதம்' என்னும் நிகழ்ச்சியை நான்கு ஆண்டுகளாக தொடர்ந்து தொகுத்து வழங்கினார். இதனால், கேரளாவில், வாரியர் என்பது வீட்டுப் பெயரானது. இந்த நிகழ்ச்சி மூலமாக கேரளாவில் மிகவும் பிரபலமடைந்தார். மேலும், இவர்,  தூர்தர்ஷன் கேரளா, அமிர்தா டிவி மற்றும் ஏசியானெட் ஆகியவற்றில் பல நிகழ்ச்சிகளை தொகுத்து, திரைக்கதை எழுதி தயாரித்துள்ளார்.

## வெளியீடுகள்
வாரியர், இரண்டு நூல்களை எழுதியுள்ளார். இவர் எழுதிய 'நர்த்தகி' என்னும் நூலை 2013 இல் டி.சி. புக்ஸ் நிறுவனம் வெளியிட்டது. 'நிருத்தகலா'  2011 இல் சிந்தா பதிப்பகத்தால் வெளியிடப்பட்டது.

## குறிப்புகள்

பகுப்பு:மலையாள எழுத்தாளர்கள்
பகுப்பு:பரதநாட்டியக் கலைஞர்கள்
பகுப்பு:வாழும் மக்கள்
பகுப்பு:1974 பிறப்புகள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:கேரளப் பெண் எழுத்தாளர்கள்
பகுப்பு:கேரள சங்கீத நாடக அகாதமி விருது பெற்றவர்கள்
ஆலுவா சிவராத்திரி விழா

வலது|thumb| ஆலுவா மணப்புரத்தில் உள்ள சிவன் கோயில்
**ஆலுவா சிவராத்திரி விழா** (*Aluva Sivarathri festival*) என்பது இந்திய மாநிலமான, கேரள மாநிலத்தின், ஆலுவாவில் உள்ள ஆலுவா மகாதேவர் கோயிலில் கொண்டாடப்படும் சிவராத்திரி விழா ஆகும்.  ஆலுவாவில் கொண்டாடப்படும் சிவராத்திரி விழாவானது கேரளத்தில் மிகவும் பிரபலமாகும். பிப்ரவரி - மார்ச் மாதங்களில் மலையாள மாதமான கும்பம் மாதத்தில் சிவராத்திரி பண்டிகை கொண்டாபட்டடுகிறது. 

பெரியாறு ஆற்றின் கரையில் உள்ள சிவன் கோவிலில் ஆலுவா சிவராத்திரி கொண்டாடப்படுகிறது, இந்த இடம் **அலுவா மணல் புரம்** ( மணல் தரை) என்று அழைக்கப்படுகிறது.   இந்த ஆற்றின் கரையோர மக்கள்  வண்ண விளக்குகளால் ஆற்றின் கரைகளை அலங்கரிப்பது கண்கொள்ளா காட்சியாகும். பக்தர்கள் விடியவிடிய விழித்திருந்து சிவனை வழிபடுகின்றனர். 

சிவராத்திரியின் புனித இரவைத் தொடர்ந்து காலையில் யாத்ரீகர்கள் தங்கள் மூதாதையர்களுக்கு பித்ரு தர்ப்பணம் (நீர்தார் சடங்கு) செய்கின்றனர்.  பெரியாறு, ஆலுவா மணல் புரம் கரைக்கு அருகில், மக்கள் பொருட்களை வாங்குவதற்கான, கடைகள், கண்காட்சிகள், குழந்தைகள் மற்றும் பெரியவர்களுக்கான சாகச சவாரிகள் போன்ற பல தற்காலிக வணிக நடவடிக்கைக்கான கடைகள் நிறுவப்படும். பித்ரு தர்ப்பணத்துக்குப் பிறகு இது இரண்டு வாரங்களுக்கு இருக்கும். 

இந்த திருவிழா சிவபெருமானின் நினைவாக கொண்டாடப்படுகிறது.  

## படக்காட்சியகம்

Aluva Manappuram Siva Temple.JPG|ஆலுவ மணல் புரத்தில் உள்ள சிவன் கோயில் 
Aluva Manappuram Bali Tharppanam Sheds.JPG|அலுவ மணல் புரத்தில் ஆலுவா சிவராத்திரி பித்ரு தர்ப்பணம் 
Bali Tharppanam.JPG|சிவராத்திரி பித்ரு தர்ப்பண சடங்குகள் 
Bath After Bali Tharppanam.JPG|சடங்குகளுக்குப் பிறகு தலைமுழுகள் 
Preperations For Bali Tharppanam.JPG|பித்ரு தர்ப்பண சடங்குகளுக்கு பயன்படுத்தப்படும் பொருட்கள் 


## மேற்கோள்கள்


## வெளி இணைப்புகள்

* சிவராத்திரி விழாவில் அலுவா சிவா கோவிலின் கானொளி 
* திருவிழா காட்சிகள்

பகுப்பு:கேரள விழாக்கள்
பகுப்பு:எர்ணாகுளம் மாவட்ட விழாக்கள்
பகுப்பு:கேரள இந்து திருவிழாக்கள்
முதலாம் அர்தசிர்

[thumb|பேரரசர் அரதசீருக்கு, கடவுள் [அகுரா மஸ்தா மகுடம் வழங்கும் சிற்பம்]]
 
**முதலாம் அர்தசிர்** (**Ardashir I** or **Ardeshir I**)  இவர் கிபி 224-இல் பாரசீகத்தின் பார்த்தியப் பேரரசர் நான்காம் அரதபனாசை வென்று சாசானியப் பேரரசை நிறுவியவர் என அறியப்படுகிறார். . இவர் தன்னை **மன்னாதி மன்னன்** (ஷா இன் ஷா) அறிவித்துக் கொண்டார்.முதலாம் அரதசிர் சாசானியப் பேரரசை கிபி 224 முதல் கிபி 242 முடிய 18 ஆண்டுகள் ஆண்டார். பேரரசர் அர்தசிர் தன்னை பாரசீகக் கடவுள் அகுரா மஸ்தாவின் அருள் பெற்றவர் என நிறுவினார். சொராட்டிரிய நெறி பாரசீகப் பெரும் கடவுள் அகுரா மஸ்தா பேரரசர் அர்தசீருக்கு, குதிரை மீதமர்ந்தவாறே மகுடம் வழங்குவது போன்ற சிற்பத்தை பாறையில் செதுக்கினார்.

## இதனையும் காண்க
* அகாமனிசியப் பேரரசு
* பார்த்தியப் பேரரசு

## மேற்கோள்கள்

## ஆதாரங்கள்
*Christensen, A. 1965: "Sassanid Persia". *The Cambridge Ancient History, Volume XII: The Imperial Crisis and Recovery (A.D. 193–324)*. Cook, S.A. et al., eds. Cambridge: University Press, pp 109–111, 118, 120, 126–130.
*Oranskij, I. M. 1977: *Les Langues Iraniennes*. Paris: Librairie C. Klincksieck, pp 71–76. .\

## வெளி இணைப்புகள்

*Book of the Deeds of Ardashir son of Babak
*R. N. Fye, "Babak" in Encyclopædia Iranica http://www.iranicaonline.org/articles/babak-3rd-cent-ruler
*J. Wiesehöfer, "Ardasir" in Encyclopædia Iranica http://www.iranicaonline.org/articles/ardasir-i

பகுப்பு:பேரரசர்கள்
பகுப்பு:ஈரானின் வரலாறு
இந்திரசீல குகை

**இந்திரசீல குகை** (**Indrasila Guha** or **Indrasaila Cave**),  பௌத்த தொன்மவியலில் கௌதம புத்தர் இக்குகையில் சில காலம் தியானம் செய்வதற்காக வாழ்ந்தார்.  இக்குகைக்கு வருகைபுரிந்த  இந்திரனுக்கு  கௌதம புத்தர் சுத்த பீடகத்தை அருளியதாக கருதப்படுகிறது. இக்குகை இராஜகிருகத்தின் அருகில் இருந்ததாக கருதப்படுகிறது.

கிபி 89-இல்  காந்தராக் கட்டிடக் கலை நயத்தில் யானை மீதமர்ந்த  இந்திரனுக்கு, புத்தர் சுத்த பிடகத்தை அருளிய  நிகழ்வை பல சிற்பங்கள் வாயிலாக வெளிப்படுத்தப்பட்டுள்ளது.


File:Bodh Gaya Jataka medallion.jpg|புத்தர் வாழ்ந்த குகைக்கு வருகை தந்த இந்திரன் சிற்பம், கிமு 150 
File:Indras Visit to Indrasala Cave - Schist - ca 2nd Century CE - Kushana Period - Loriyan Tangai - ACCN 5100-A23290 - Indian Museum - Kolkata 2016-03-06 1519.JPG|கிபி இரண்டாம் நூற்றாண்டின் புத்தரை காண வந்த இந்திரனின்  காந்தரச் சிற்பம், லோரியன் தங்கை, பாகிஸ்தான்
File:Cambogia, frontone con la visita di indra a buddha nella grotta d'indrasaila, da preah khan, stile di bayon, 1190-1210 ca..JPG|புத்தரின் குகைக்கு வருகை இந்திரன் சிற்பம், கம்போடியா, கிபி 1190-1210 


## இதனையும் காண்க
* பௌத்த தொல்லியற்களங்கள் 
* பௌத்த யாத்திரைத் தலங்கள்

## மேற்கோள்கள்

பகுப்பு:பௌத்த நினைவுச் சின்னங்கள்
பகுப்பு:பௌத்த சிற்பங்கள்
பகுப்பு:கௌதம புத்தர்
பகுப்பு:கயா மாவட்டம்
கால் கடோட்

**கால் கடோட்-வர்சனோ** (, ) (பிறப்பு: ) என்பவர் இஸ்ரேல் நாட்டு நடிகை ஆவார். இவர் தனது 18 வயதில் மிஸ் இஸ்ரேல் 2004 என்ற பட்டத்தை வென்றார். பின்னர் இவர் இசுரேலிய பாதுகாப்புப் படையில் போர் உடற்பயிற்சி பயிற்றுவிப்பாளராக இரண்டு ஆண்டுகள் பணியாற்றினார். அதன் பிறகு இவர்தனது மாதிரி நடிகை மற்றும் நடிப்பு வாழ்க்கையைத் தொடங்கினார்.

இவர் 2009 ஆம் ஆண்டு ஃபாஸ்ட் அண்ட் ஃப்யூரியஸ் என்ற திரைப்படத்தில் 'ஜிசெல் யசார்' என்ற கதாபாத்திரம் மூலம் திரைப்படத்துறையில் அறிமுகமானார். அதைத் தொடர்ந்து டேட் நைட் (2010), நைட் அண்டு டே (2010), பாசுடு பைவ் (2011), பாஸ்ட் அன்ட் பியூரியஸ் 6 (2013), பியூரியஸ் 7 (2015) போன்ற பல திரைப்படங்களில் நடித்துள்ளார்.

இவர் 2015 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட மீநாயகன் படங்களில் வொண்டர் வுமன் என்ற கதாபாத்திரத்தை சித்தரித்து வெளியான பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), வொண்டர் வுமன் (2017), ஜஸ்டிஸ் லீக் (2017), வொண்டர் வுமன் 1984 (2020) மற்றும் சாக் சினைடரின் ஜஸ்டிஸ் லீக் (2021) போன்ற படங்களில் நடித்துள்ளார்.

இவர் உள்ளூர் ஊடகங்களால் "மிகப்பெரிய இஸ்ரேலிய சூப்பர் ஸ்டார்" என்று அழைக்கப்படும் கடோட் 2018 ஆம் ஆண்டில் டைம் டைம் (இதழ்) மூலம் உலகின் மிகவும் செல்வாக்கு மிக்க 100 நபர்களின் பட்டியலில் சேர்க்கப்பட்டார், மேலும் உலகின் அதிக சம்பளம் வாங்கும் நடிகைகளின் வருடாந்திர தரவரிசையில் இரண்டு முறை இடம்பிடித்துள்ளார்.

## திரைப்படங்கள்

## மேற்கோள்கள்

## வெளியிணைப்புகள்
* 

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:இசுரேலிய திரைப்பட நடிகைகள்
பகுப்பு:இசுரேலிய தொலைக்காட்சி நடிகைகள்
பகுப்பு:மீநாயகன் திரைப்பட நடிகர்கள்
லோரியன் தங்கை

**லோரியன் தங்கை** (**Loriyan Tangai**) ஆப்கானிஸ்தான் நாட்டின் பண்டைய காந்தாரப் பகுதியில் அமைந்த பௌத்த தொல்லியல் களம் ஆகும். இத்தொல்லியல் களத்தில் 1896—இல் அலெக்சாண்டர் கட்டி தலைமையில் நடைபெற்ற அகழ்வாய்வுவின் போது, கிபி இரண்டாம் நூற்றாண்டின் கௌதம புத்தரின் பல சிற்பங்களும், தூபிகளும்  கண்டெடுக்கப்பட்டது. அவைகள் கல்கத்தாவில் உள்ள இந்திய அருங்காட்சியகத்தில் உள்ளது. 

## "318ஆம் ஆண்டின்" புத்தர்

லோரியன் தங்கை புத்தர் சிலையின் ஒன்றின் மீதிருந்த கல்வெட்டுக் குறிப்பில்  **318-ஆம் ஆண்டு** எனக்குறிக்கப்பட்டுள்ளது. ஆனால் இந்த ஆண்டு கிபி 143 ஆக இருக்கலாம் எனக்கருதப்படுகிறது.

காந்தாரப் பகுதிகளில் யவனர்கள் எனும் கிரேக்கர்களின் ஆட்சி கிமு 174-இல் துவங்கியது என கணிக்கப்பட்டுள்ளது.  எனவே கிரக்க கலைநயத்தில் வடிக்கப்பட்ட இப்புத்தர் சிலை கிபி 143-ஆண்டைச் சேர்ந்தது என வரலாற்றுத் தொல்லியல் அறிஞர்கள் கருதுகிறார்கள். 

File:BimaranCasket2.JPG| பீமரன் பேழை (கிபி முதல் நூற்றாண்டு)
File:Kanishka Buddha.jpg| கிபி 130-இல் கனிஷ்கர் வெளியிட்ட  நாணயத்தில் புத்தர் பெயரை கிரேக்க மொழியில்  பொத்தோ  ("BODDO") எனக்குறிக்கப்பட்டுள்ளது. 
File:Hashtnagar Buddha Year 384 original body only.jpg|ஆஷ்டநகரத்தின் புத்தர் சிலையில் ஆண்டு 384 என குறிக்கப்பட்டுள்ளது. இது கிமு 209 ஆக இருக்கும் எனக்கருதப்படுகிறது.


## படக்காட்சிகள்

File:Loriyan Tangai valley.jpg|லோரியன் தங்கை சமவெளி 
Loriyan Tangai Stupa after excavation.jpg|அகழாய்வுக்குப் பின்னர் லோரியன் தங்கை தூபி 
File:Loriya Tangai Buddhas and Bodhisattvas.jpg|புத்தர்களும், போதிசத்துவர்களும்
Loriya Tangai standing Buddha.jpg|கிபி 318-ஆம் ஆண்டின் லோரியன் தங்கை புத்தர் சிலை.
File:Loriyan Tangai Kharoshthi inscription of the year 318.jpg|லோரியன் தங்கை புத்தர் சிலை மீதான குறிப்பில் ஆண்டு 318 
44. Submission of Naga king Apala-2nd century- Loriyan Tangai- Gandhara Gallery- Indian Museum- Kolkata.-5079-A23476a.jpg|லோரியன் தங்கை சிற்பங்கள்
51. Receiving of a bundle of grass from a grass cutter-2nd century CE- Loriyan Tangai-5123-A23266- Gandhara Gallery-Indian Museum-Kolkata.jpg|லோரியன் தங்கை சிற்பங்கள் 
65.2. Chandra Kinnara Jataka-2nd century CE-Loriyan Tangai-5130-A2343a&b-Gandhara Gallery-Indian Museum-Kolkata.jpg| லோரியன் தங்கை சிற்பங்கள்
Buddha in Meditation - Schist - ca 2nd Century CE - Gandhara - Loriyan Tangai - ACCN 4855 - Indian Museum - Kolkata 2016-03-06 1483.JPG| லோரியன் தங்கை சிற்பங்கள்
Buddha Inside Palace - Schist - ca 2nd Century CE - Gandhara - Loriyan Tangai - ACCN 5090-A23485 - Indian Museum - Kolkata 2016-03-06 1542.JPG| லோரியன் தங்கை சிற்பங்கள்
Great Departure - Schist - ca 2nd Century CE - Gandhara - Loriyan Tangai - ACCN 5043 - Indian Museum - Kolkata 2016-03-06 1480.JPG| லோரியன் தங்கை சிற்பங்கள்
Indian Museum Sculpture - Bodhisattva Maitreya, Loriyan Tangai (9218175455).jpg| லோரியன் தங்கை சிற்பங்கள்
File:Bust of a Bodhisattva, possibly Maitreya, Loriyan Tangai, 2nd-3rd century.jpg|thumb|மைத்திரேய போதிசத்துவரின் சிற்பம், கிமு 2-3-ஆம் நூற்றாண்டு 

## இதனையும் காண்க
* பௌத்த தொல்லியற்களங்கள்
## மேற்கோள்கள்

பகுப்பு:ஆப்கானித்தானில் பௌத்தம்
பகுப்பு:ஆப்கானித்தானின் தொல்லியல் களங்கள்
பகுப்பு:பௌத்த சிற்பங்கள்
பகுப்பு:புத்தர் சிலைகள்
யார்? (பருவம் 3)

**யார்? (பருவம் 3)** என்பது 17 பெப்ரவரி 2020ஆம் ஆண்டு முதல் திங்கள் முதல் வியாழன் வரை இரவு 10 மணிக்கு வசந்தம் தொலைக்காட்சியில் ஒளிபரப்பான பரபரப்பூட்டும் மர்ம தொலைக்காட்சி தொடர் ஆகும். இந்த தொடரின் கதை உல்லாசப் பயணத்திற்கு செல்லும் 6 பேர்களை கடத்தும் அந்த மர்ம மனிதர் யார்? எதற்காக கடத்தினார்கள் என்பது தான் கதை. இந்த தொடர் ஏப்ரல் 20, 2020 இல் 25 அத்தியாயங்களுடன் நிறைவு பெற்றது.

## மேற்கோள்கள்

## வெளி இணைப்புகள்
* vasantham TV Official Website  
* Mediacorp Vasantham (முகநூல்)
* Mediacorp Vasantham YouTube

பகுப்பு:வசந்தம் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:சிங்கப்பூர் தமிழ்த் தொலைக்காட்சி நிகழ்ச்சிகள்
பகுப்பு:தமிழ் மர்ம தொலைக்காட்சி தொடர்கள்
பகுப்பு:தமிழ் பரபரப்பூட்டும் தொலைக்காட்சி நாடகங்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
ஹுமாயூன் ஷம்ஸ் கான்

**ஹுமாயூன் ஷம்ஸ் கான்** (22 பெப்ரவரி 1991) என்பவர் ஆப்கானித்தானில் பிறந்த கனடிய நடிகர், மாதிரி, தொலைக்காட்சி தயாரிப்பாளர் மற்றும் தொலைக்காட்சி தொகுப்பாளர் ஆவார். இவர் கனடா, ஆப்கானித்தான் மற்றும் பாலிவுட் திரைப்படங்களில் பணிபுரிந்து வருகின்றார். இவர் பாலிவுட் திரைப்படங்களான டோர்பாஸ் மற்றும் மெஹ்ரூம் என்ற திரைப்படங்களில் நடித்துள்ளார்.

இவர் 2012ஆம் ஆண்டு தி டோல் என்ற திரைப்படத்தின் மூலம் நடிப்புத்துறைக்கு அறிமுகமானார், அதைத் தொடர்ந்து பிரேக்கிங் த லா (2013), சைக்கிள் (2014)  போன்ற திரைப்படங்களில் நடித்துளளார். 2016 ஆம் ஆண்டு முதல் ஆப்கானிஸ்தான் சூப்பர் ஹீரோ படமான ஃபேஸ்லெஸில் என்ற திரைபபடத்தில் சமீர் என்ற வேடத்தில் வேடத்தில் நடித்தார். இவரே முதல் ஆப்கானிஸ்தான் சூப்பர் ஹீரோ நடிகரும் ஆவார். 2017 ஆம் ஆண்டு சஞ்சய் தத் நடித்த  பாலிவுட்  திரைப்படமான டோர்பாஸ் என்ற திருப்பப்படத்தில் நடித்துள்ளார்.

## மேற்கோள்கள்

## வெளி இணைப்புகள்
* 
* 
* 

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:ஆப்கானியத் திரைப்படத்துறை